Linia verde la care românii pot suna gratuit pentru a afla informații despre coronavirus.
Cetăţenii pot cere informaţii despre coronavirus apelând linia TELVERDE 0800800358. Cetăţenii sunt sfătuiţi să sune la 112 doar în situaţii de urgenţă. În ultimele 24 de ore au fost efectuate 163 de apeluri la numărul unic pentru apeluri de urgenţă 112, cele mai multe din Bucureşti. Până în prezent, 99 de persoane se află în carantină, iar 5.667 persoane sunt monitorizate la domiciliu.
În Institutul Naţional de Sănătate Publică din subordinea Ministerului Sănătăţii a fost operaţionalizată linia TELVERDE – 0800800358 pentru cetăţenii care doresc informaţii legate de prevenirea infectării cu virusul COVID-19 şi cum se manifestă virusul.Grupul de Comunicare Strategică pentru coronavirus: "Rugăm cetăţenii să apeleze numărul unic de urgenţă 112 doar pentru situaţii de urgenţă, iar pentru solicitarea de informaţii să apeleze linia TELVERDE. Programul de funcţionare al liniei verde este zilnic, între orele 08.00 şi 23.00, inclusiv în zilele de sâmbătă şi duminică",În cazul în care sunt suspiciuni asupra unor persoane care ar fi contractat virusul, trebuie apelat la 112. În ultimele 24 de ore au fost efectuate 163 de apeluri la numărul unic pentru apeluri de urgenţă 112 cu privire la coronavirus. Cele mai multe apeluri au fost efectuate din Bucureşti – 59.În prezent, la Institutul Naţional de Boli Infecţioase Matei Balş sunt în lucru un număr de 17 probe biologice. În acest moment, 99 de persoane se află în carantină, iar 5.667 persoane sunt monitorizate la domiciliu.